ഐ.എന്.എല് പിളര്പ്പ്: എല്.ഡി.എഫ് ചര്ച്ച ചെയ്യും, കൂടിയാലോചിച്ച് തീരുമാനമെന്ന് എ. വിജയരാഘവന് ഘടകക്ഷിയായ ഐ.എന്.എല് ഇന്ത്യന് നാഷണല് ലീഗ് ഉണ്ടായ പിളര്പ്പിനെ കുറിച്ച് എല്.ഡി.എഫ് ചര്ച്ച ചെയ്യുമെന്ന് കണ്വീനര് എ. വിജയരാഘവന്. എല്ലാ കാര്യങ്ങളും ചര്ച്ച ചെയ്ത് മാത്രമേ അഭിപ്രായം പറയാനാകൂ. ഘടകകക്ഷികളുമായി കൂടിയാലോചിച്ച് തീരുമാനമെടുക്കും. വിശദാംശങ്ങള് മുന്നിലില്ലെന്നും അദ്ദേഹം പറഞ്ഞു. മാധ്യമങ്ങളില് കാണുന്നത് മാത്രമേ അറിയൂ എന്നും ഇത് മുന്നണി താല്പര്യത്തിന് സഹായകരമായ നിലപാടല്ലെന്നും വിജയരാഘവന് കൂട്ടിചേര്ത്തു. ഐ.എന്.എല് നേതാക്കളുമായി സംസാരിച്ചിട്ടില്ലെന്നും വിജയരാഘവന് പറഞ്ഞു. തൃശൂരില് മാധ്യമങ്ങളോട് പ്രതികരിക്കുകയായിരുന്നു അദ്ദേഹം. ഐഎന്എല്ലിലെ സംഭവ വികാസങ്ങളെ അമര്ഷത്തോടെയാണ് സി.പി.ഐ.എം കാണുന്നതെന്ന് വിവരം. സര്ക്കാരിന്്റേയും മുന്നണിയുടേയും പ്രതിച്ഛായക്ക് കോട്ടമുണ്ടാക്കുന്നതൊന്നും പാടില്ലെന്ന കര്ശന നിര്ദേശം ലംഘിച്ചാണ് ഐ.എന്.എല്ലില് വീണ്ടും പ്രശ്നങ്ങള് ഉടലെടുത്തത്. സംസ്ഥാന ജനറല് സെക്രട്ടറി കാസിിം ഇരിക്കൂറും പ്രസിഡന്റ് അബ്ദുള് വഹാബും രണ്ട് ചേരിയിലായി മാറിയതോടെ പാര്ട്ടി പിളരുമെന്ന് ഉറപ്പായി.ഐഎന്എല് സംസ്ഥാന ജനറല് സെക്രട്ടറി കാസിം ഇരിക്കൂറിനെ പുറത്താക്കിയതായും പകരം നാസര് കോയ തങ്ങളെ പുതിയ ജനറല് സെക്രട്ടറിയായി തെരഞ്ഞെടുത്തതായും ഐഎന്എല് സംസ്ഥാന പ്രസിഡന്്റ് അബ്ദുള് വഹാബ് അറിയിച്ചു. സംസ്ഥാന പ്രസിഡന്്റ് അബ്ദുള് വഹാബിനെ പാര്ട്ടിയില് നിന്നും പുറത്താക്കിയെന്നും പാര്ട്ടിയുടെ അഖിലേന്ത്യ അധ്യക്ഷന്്റേതാണ് ഈ തീരുമാനമെന്നും ജനറല് സെക്രട്ടറി കാസീം ഇരിക്കൂറും വ്യക്തമാക്കി. ഇരുവിഭാഗങ്ങളും സമാന്തരമായി യോഗം ചേര്ന്ന ശേഷം നടത്തിയ വാര്ത്ത സമ്മേളനത്തിലാണ് ഇരുനേതാക്കളും നടപടികള് പ്രഖ്യാപിച്ചത്.